CELEX: 32015D1175
Language: el
Date: 2015-07-15 00:00:00
Title: Εκτελεστική απόφαση (ΕΕ) 2015/1175 της Επιτροπής, της 15ης Ιουλίου 2015, για την τροποποίηση της απόφασης 2006/473/ΕΚ όσον αφορά την αναγνώριση της διοικητικής περιφέρειας Gordonia στη Νότια Αφρική ως απαλλαγμένης από Guignardia citricarpa Kiely (όλα τα παθογόνα στελέχη για τα εσπεριδοειδή) [κοινοποιηθείσα υπό τον αριθμό C(2015) 4749]

17.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 189/39
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1175 ΤΗΣ ΕΠΙΤΡΟΠΉΣ
   της 15ης Ιουλίου 2015
   για την τροποποίηση της απόφασης 2006/473/ΕΚ όσον αφορά την αναγνώριση της διοικητικής περιφέρειας Gordonia στη Νότια Αφρική ως απαλλαγμένης από Guignardia citricarpa Kiely (όλα τα παθογόνα στελέχη για τα εσπεριδοειδή)
   
      
         [κοινοποιηθείσα υπό τον αριθμό C(2015) 4749]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το σημείο 16.4 του κεφαλαίου Ι του μέρους Α του παραρτήματος IV,
   Εκτιμώντας τα ακόλουθα:
   
               (1)
            
            
               Με την απόφαση 2006/473/ΕΚ της Επιτροπής (2), ορισμένες διοικητικές περιφέρειες της επαρχίας του Βόρειου Ακρωτηρίου της Νότιας Αφρικής έχουν αναγνωριστεί ως απαλλαγμένες από Guignardia citricarpa Kiely (όλα τα παθογόνα στελέχη για τα εσπεριδοειδή).
            
         
               (2)
            
            
               Με βάση τα στοιχεία που προσκόμισε η Νότια Αφρική όσον αφορά τη διοικητική περιφέρεια Gordonia, στην επαρχία του Βόρειου Ακρωτηρίου, καθώς και το γεγονός ότι δεν εντοπίστηκαν εσπεριδοειδή που προέρχονται από την εν λόγω περιοχή μολυσμένα με Guignardia citricarpa Kiely (όλα τα παθογόνα στελέχη για τα εσπεριδοειδή), φαίνεται ότι η διοικητική περιφέρεια Gordonia είναι απαλλαγμένη από τον εν λόγω επιβλαβή οργανισμό. Ως εκ τούτου, είναι σκόπιμο να αναγνωριστεί ως απαλλαγμένη από Guignardia citricarpa Kiely (όλα τα παθογόνα στελέχη για τα εσπεριδοειδή).
            
         
               (3)
            
            
               Συνεπώς, η απόφαση 2006/473/ΕΚ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το στοιχείο α) του άρθρου 3 παράγραφος 2 της απόφασης 2006/473/ΕΚ αντικαθίσταται από το ακόλουθο κείμενο:
   
      
                  «α)
               
               
                  Νότια Αφρική: Δυτικό Ακρωτήριο Βόρειο Ακρωτήριο: διοικητικές περιφέρειες Gordonia, Hartswater και Warrenton·».
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 15 Ιουλίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Απόφαση 2006/473/ΕΚ της Επιτροπής, της 5ης Ιουλίου 2006, για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Guignardia citricarpa Kiely (όλα τα παθογόνα στελέχη για τα εσπεριδοειδή) (ΕΕ L 187 της 8.7.2006, σ. 35).